Medzinárodná ragbyová federácia

Medzinárodná ragbyová federácia (skr. IRB, z ang. International Rugby Board) je medzinárodná športová organizácia združujúca 117 národných ragbyových zväzov na celom svete, sídliaca v Dubline, v Írsku. Vznikla už v roku 1886. Na jej čele v súčasnosti stojí Francúz Bernard Lapasset. FIVB je členom MOV a SportAccord (býv. GAISF). V novembri 2014 federácia zmenila svoj názov na World Rugby. Federácia organizuje každé štyri roky Majstrovstvá sveta v ragby.

Dejiny 
Národné ragbyové zväzy Írska, Walesu a Škótska sa stretli v roku 1886, aby sa ústne dohodli na prvých medzinárodných pravidlách ragby, pretože dovtedy o pravidlách rozhodovalo Anglicko, ako kolíska tohto športu. 5. decembra 1887 v Manchesteri podpísali prvé princípy medzinárodných pravidiel ragby, bez účasti Anglicka, ktoré sa odmietlo zúčastniť. To vstúpilo až v roku 1890. V roku 1893 sa 22 anglických popredných ragbyových klubov prevažne z Yorkshire a Lancashire z Northern Rugby Union odtrhlo od národnej únie a vytvorili nový šport, dnes známy pod menom ragby liga. V roku 1950 prebehli v IRb prvé myšlienky na organizovanie majstrovstiev sveta. No až v roku 1983 nabrali myšlienky jasné kontúry, keď zväzy Nového Zélandu a Austrálie sa rozhodli organizovať spoločný šampionát. Ten sa konal až v roku 1987. Ďalší z úspechov IRB je nasadenie sedmičkového ragby (7's) na Olympijské hry 2016 v Brazílii, čím sa vráti ragby na olympijské trávniky po dlhých 92 rokoch.

Kompetencie FIVB 
 Stanovovať oficiálne pravidlá volejbalu, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné a olympijské súťaže, pre ktoré FIVB stanovuje systém súťaže.
 Kontrolovať a upravovať pravidlá menovania medzinárodných rozhodcov.
 Upravovať podmienky prestupov hráčov medzi jednotlivými krajinami.
 Kontrolovať a riadiť všetky medzinárodné súťaže.

Rebríček IRB 
IRB zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov v medzinárodných stretnutiach a turnajoch.

Konfederácie 
97 riadnych a 20 asociovaných (pridružených) členských federácií (v roku 2011) je rozčlenených do 6 kontinentálnych konfederácií:

Podujatia 
 Majstrovstvá sveta
 Majstrovstvá sveta juniorov (U20)
 Majstrovstvá sveta Sevens (7’s) (U18/U17)
 Svetová séria Sevens (7’s)
 IRB Nations Cup
 IRB Junior World Rugby Trophy

Externé odkazy 
 www.irb.com - Oficiálna stránka Medzinárodnej ragbyovej federácie 
 Pravidlá ragby 

Medzinárodné ragbyové organizácie
Ragby
Organizácie založené v 1886